የ14 ዓመት ታዳጊዋ... የታመሙ እናቷን የምታደርጋቸው ብታጣ እያለቀሰች ከቤት የወጣች... በዚያው ፒያሳ ደላሎች ቤት ሄዳ ሰው ቤት ለመቀጠር የጠየቀች፣ ልቅጠራት ብሎ በ50 ብር ደሞዝ አስማምቶ የወሰዳት ባለመኪናና የሁለት ልጆች አባት በ50 ብር አስማምቶ ቤርጎ የከተታት፣ 3 ቀን ሙሉ ደረቅ ዳቦ እያበላ፣ እየተመላለሰ ጂን እየጠጣ የሃይል ጥቃት የፈጸመባት፣ አልጋ አከራዮች ተጠራጥረው ሲወጣ ጠብቀው በር ሲከፍቱ በደም ተበክላ ሸትታና ተጎሳቁላ ወድቃ ያገኟትን ያቺን ለጋ ህጻን አልረሳትም። ይህች ታማሚ እናቷን ለመርዳት የወጣች ደሃ አደግ ከማህጸን ጋር ለተያያዘ ከፍተኛ ችግር መጋለጧን ሃኪም ተናግሯል። እጆቿ በደረሰባቸው የመጠምዘዝ አደጋ ተልፈስፍሰዋል። የቤርጎዎቹ ሰራተኞች ግን ሰውየው ይዟት ሲገባ አይተው ዝም ብለዋል። በር ሳይከፈት 3 ቀን ሙሉ ስትቆይ እያዩ ዝም ብለዋል። በሽጉጥ ሲያስፈራራት የሚደርስላት አጥታ ስትጮህ ሰምተው ዝም ብለዋል። ይህንንም ለህዝብ አውርቼዋለሁ። ከለቅሶ እና ከአንድ ሰሞን ጉድ ጉድ በቀር ምን ተደረገ?
